Μητρώο Εφέδρων του Σώματος της Ελληνικής Αστυνομίας
Εγγραφοδιαγραφή εφέδρων στο Σώμα της Ελληνικής Αστυνομίας
Έγγραφο δημόσιας υπηρεσίας/δημόσιου φορέα
Στο στέλεχος της εφεδρείας εγγράφονται οι εξερχόμενοι από το Σώμα της Ελληνικής Αστυνομίας μόνιμοι Αξιωματικοί και Ανθυπαστυνόμοι, εφόσον δεν εξήλθαν λόγω υγείας, ορίου ηλικίας ή απόταξης, καθώς και οι μόνιμοι Αξιωματικοί, Ανθυπασπιστές και Ανθυπαστυνόμοι, που ανήκαν στην εφεδρεία των καταργηθέντων Σωμάτων Χωροφυλακής και Αστυνομίας Πόλεων. Επίσης εγγράφονται οι προϋπηρετήσαντες, τουλάχιστον επί εξαετία Υπαξιωματικοί και Αστυφύλακες, στο Σώμα της Ελληνικής Αστυνομίας, εφόσον δεν υπέχουν στρατιωτική υποχρέωση και δεν εξήλθαν λόγω υγείας, ορίου ηλικίας, απόταξης ή κρίσης τους ως μη ικανών για μόνιμη παραμονή και οι Υπαξιωματικοί, Χωροφύλακες και Αστυφύλακες, που ανήκαν στην εφεδρεία των καταργηθέντων Σωμάτων Χωροφυλακής και Αστυνομίας Πόλεων.
Η διαδικασία αφορά στην εγγραφή του αστυνομικού προσωπικού της Ελληνικής Αστυνομίας στο Μητρώο Εφέδρων του Σώματος, έως την ημερομηνία του ορίου ηλικίας του βαθμού που είχαν στην ενέργεια, σύμφωνα με τις προϋποθέσεις της υπ αριθ. 6025/1/6-α΄ από 10/01/1990 διαταγής του Αρχηγού Ελληνικής Αστυνομίας.
ΔΙΕΥΘΥΝΣΗ ΑΣΤΥΝΟΜΙΚΟΥ ΠΡΟΣΩΠΙΚΟΥ / ΑΡΧΗΓΕΙΟ ΕΛΛΗΝΙΚΗΣ ΑΣΤΥΝΟΜΙΑΣ
Με την 6025/1/6-α΄ από 10/01/1990 διαταγή του Αρχηγού παρέχονται σε όλες τις Υπηρεσίες της Ελληνικής Αστυνομίας, οδηγίες και κατευθύνσεις, σχετικά με την ενιαία αντιμετώπιση του θέματος της εφεδρικής δύναμης της Ελληνικής Αστυνομίας.
Στην Υπουργική απόφαση καθορίζονται οι προυποθέσεις εγγραφοδιαγραφής των εφέδρων αστυνομικών στο στέλεχος της εφεδρείας, η υπηρεσιακή παρακολούθησή τους για τυχόν μεταβολές που δικαιολογούν διαγραφή τους, όπως και οι υποχρεώσεις τους για όσο χρονικό διάστημα είναι εγγεγραμμένοι σ αυτήν.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή).Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Η εγγραφή των εφέδρων στο οικείο Μητρώο του Σώματος της Ελληνικής Αστυνομίας, γίνεται με διαταγή του Αρχηγού, κατόπιν προτάσεως της Υπηρεσίας που είναι αρμόδια για την αποστρατεία ή απόλυση του Αστυνομικού Προσωπικού.
Οι Υπηρεσίες της Ελληνικής Αστυνομίας, που κοινοποιούν το Προεδρικό Διάταγμα αποστρατείας ή την απόφαση απόλυσης σε Αστυνομικό υπάλληλο, που δεν εμπίπτει στις εξαιρέσεις εγγραφών του στο Μητρώο της Εφεδρείας χορηγούν σε αυτόν, με απόδειξη, ειδικό φύλλο πορείας (Απολυτήριο), στο οποίο αναγράφεται η Διεύθυνση Αστυνομίας του τόπου κατοικίας του, στην οποία οφείλει να παρουσιασθεί σε περίπτωση ανάκλησης του.
Συντάσσουν Φύλλο Ατομικής Πρόσκλησης (Φ.Α.Π) και το αποστέλλουν στο Αστυνομικό Τμήμα του τόπου κατοικίας του εφέδρου, προς τήρηση, στο οποίο γνωρίζουν και την ακριβή διεύθυνση κατοικίας του Εφέδρου.
Ενημέρωση του εφέδρου για τις υποχρεώσεις του, που απορρέουν από την σχετική Υπουργική Απόφαση.
Συντάσσεται για κάθε έναν έφεδρο, Πίνακας Στρατολογικών στοιχείων, ο οποίος υποβάλλεται στην Διεύθυνση Αστυνομικού Προσωπικού του Αρχηγείου Ελληνικής Αστυνομίας, μαζί με την απόδειξη παραλαβής του Φύλλου Πορείας. Οι πίνακες Στρατολογικών στοιχείων των Αστυφυλάκων και Αρχιφυλάκων πριν υποβληθούν, αποστέλλονται για έλεγχο και θεώρηση στις Στρατολογικές Υπηρεσίες (πρώην Στρατολογικά Γραφεία).
Το Μητρώο εφέδρων της Ελληνικής Αστυνομίας, τηρείται από την Διεύθυνση Αστυνομικού Προσωπικού του Αρχηγείου Ελληνικής Αστυνομίας, με την συνδρομή της Διεύθυνσης Πληροφορικής του Αρχηγείου Ελληνικής Αστυνομίας και τα δεδομένα του (εγγραφοδιαγραφές εφέδρων) επικαιροποιούνται συνεχώς, με σκοπό την αριθμητική παρακολούθηση των εφέδρων κατά στρατολογικές κλάσεις, για τυχόν ανάκλησή τους ή μέρος αυτών στην ενέργεια, σε καιρό ειρήνης, γενικής ή μερικής επιστράτευσης ή πολέμου για την αντιμετώπιση επείγουσων υπηρεσιακών αναγκών.
Έκδοση διαταγής Αρχηγού για την εγγραφή εφέδρων της Ελληνικής Αστυνομίας
Χορήγηση Ειδικού Φύλλου Πορείας στον έφεδρο (Απολυτήριο)
Χορήγηση Φύλλου Ατομικής Πρόσκλησης στον έφεδρο (Φ.Α.Π)
Υποβολή στρατολογικών εγγράφων στην Διεύθυνση Αστυνομικού Προσωπικού του Αρχηγείου Ελληνικής Αστυνομίας